ქეთევან დავრიშევი

ქეთევან დავრიშევი (დავრიშაშვილი) (; დ. 5 აპრილი, 1965, პარიზი, საფრანგეთი) — ქართული წარმოშობის ფრანგი მწერალი, სცენარისტი, მთარგმნელი.

ბიოგრაფია
ქეთევან დავრიშევი (დავრიშაშვილი) დაიბადა პარიზში, 1965 წელს, ქართველი ემიგრანტების ოჯახში. მისი დიდი პაპა დედის მხრიდან იყო ნოე ჟორდანიას მთავრობის წევრი, ვიქტორ ხომერიკი. მამის მხრიდან მისი დიდი პაპა იყო ცნობილი გორელი ავიატორი და მფრინავი იოსებ დავრიშაშვილი, სტალინის ბავშვობის მეგობარი, რომელმაც საფრანგეთში გაქცევის მერე გამოსცა მოგონებების წიგნი „რა კარგად ვერთობოდი ჩემს ძმასა და მეგობარ სტალინთან ერთად ბავშვობაში“.

ქეთავან დავრიშევს ჰყავს და, მუსიკოსი ნათელა და სამი შვილი: დალი, თემო და ლუკა.

თანამედროვე ფილოლოგიის, კინოს და თეატრის შესწავლის შემდეგ, ქეთევან დავრიშევი მუშაობდა სხვადასხვა ჟურნალებში. ამ დროიდან დაიწყო ქართული ზღაპრების თარგმნა საბავშვო სკოლებისათვის, დაბეჭდა მრავალრიცხოვანი შრომები ახალგაზრდობისათვის.

ქეთევან დავრიშევი წერს სცენარებს ფილმებისათვის.

მისი პირველი რომანის „ყველაფერი კარგად იქნება“ 2004 წელს გამომცემლობა „არლეამ“ დაბეჭდა. ამის შემდეგ საოჯახო მოგონებების საფუძველზე დაწერა რომანი „შავი ზღვა“, რომელიც გამომცემლობა „საბინ ვესპიეზემ“ 2010 წელს გამოსცა. ამ რომანმა მიიღო: ფემინას პრიზი 2010 წელსLe prix Version Femina-Virgin Megastore pour Kéthévane Davrichewy, „ლანდერნოს“ პრიზი 2010 წელს, პრიზი "პრინცი-მორისი" სასიყვარულო რომანისათვის 2011 წელს, ასევე  და ითარგმნა გერმანულ, ქართულ, იტალიურ, ჰოლანდიურ და შვედურ ენებზე.

მომდევნო რომანი „განცალკევებულები“ ისევ გამომცემლობა „საბინ ვესპიეზემ“ გამოსცა 2012 წლის იანვარში. ეს მესამე რომანია, რომელსაც კარგად შეხვდა კრიტიკა, წარმატებით სარგებლობს წიგნის მაღაზიებში და წარგენილია RTL რადიოს და ჟურნალ Lire-ს პრიზზე.

ქეთევან დავრისევის რომანი „ოთხი კედელი“ კვლავ გამომცემლობა „საბინ ვესპიეზემ“ გამოსცა 2014 წელს.

წიგნები
ქართულად
 შავი ზღვა, ფრანგულიდან თარგმნა ცისანა ბიბილეიშვილმა, გამომცემლობა უსტარი, 2012, ISBN 978-9941-9303-0-0

ფრანგულად
 Tout ira bien, Paris, Éditions Arléa, coll. « 1er Mille », 2004, 94 p. ISBN 978-2869596702
 La Mer noire, Paris, Éditions Sabine Wespieser|éd. Sabine Wespieser, 2010, 214 p. ISBN 978-2848050782 - Prix « Le Prince-Maurice » du roman d'amour 2011, Prix Landerneau 2008
 Les Séparées, Paris, Éditions Sabine Wespieser|éd. Sabine Wespieser, 2012, 181 p. ISBN 978-2848051062
 Quatre murs, Paris, Éditions Sabine Wespieser|éd. Sabine Wespieser, 2014, 192 p. ISBN 978-2-84805-159-8

 რესურსები ინტერნეტში 
 ქეთევან დავრიშევი 
 Kéthévane Davrichewy 
 Kéthévane Davrichewy: Les Séparées

სქოლიო

კატეგორია:დაბადებული 1965
კატეგორია:XXI საუკუნის ფრანგი მწერლები
კატეგორია:ფრანგი რომანისტები
კატეგორია:ფრანგი ქალი მწერლები
კატეგორია:ცოცხალი ადამიანები